पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित बच्चों ने निमोनिया का खतरा बढ़ने की ज्यादा आशंका रहती है। इनके कोविड 19 संक्रमण की रोकथाम व उपचार के लिए स्वास्थ्य एवं परिवार कल्याण मंत्रालय ने एक एडवाइजरी जारी किया है। ‘प्रोटोकॉल फॉर मैनेजमेंट ऑफ़ कोविड-19 इन द पेडियाट्रिक ऐज ग्रुप’नाम से जारी इस एडवाइजरी में संक्रमित बच्चों के देखभाल के विषय में विस्तार से जानकारी दी गयी है। इसमें कहा गया है कि अभी तक कोविड संक्रमण का बहुत कम प्रभाव बच्चों पर देखा गया है। हालांकि, बच्चों में संकमण के बहुत हल्के लक्षण देखे गये हैं। जिसमे से 10 से 20 प्रतिशत बिना लक्षण वाले बच्चों को अस्पताल में भर्ती कराने की जरूरत पड़ती है। जबकि 1 से 3 प्रतिशत कोविड लक्षण वाले बच्चे गंभीर रूप से बीमार पड़ते हैं। जिन्हें इंटेसिव केयर में भर्ती कराने की आवश्यकता होती है। बच्चों में कोविड संक्रमण अधिकतर माइल्ड यानि हल्के या एसिम्टोमेटिक होते हैं। एस्मिटोमेटिक मामले में बच्चे संक्रमित तो होते हैं,लेकिन उनमें लक्षण नहीं दिखते। जबकि माइल्ड केस में कुछ सामान्य लक्षण नजर आते हैं।
ये लक्षण कोरोना संक्रमण की ओर करते हैं इशारा
कोरोना संक्रमण के सामान्य लक्षणों में बुखार,कफ,सांस लेने में समस्या,थकान,गले में खरास,डायरिया, सुगंध और स्वाद नहीं मिलना,मांसपेशियों में दर्द व नाक बहना आदि शामिल हैं। कुछ बच्चों में पाचन संबंधी समस्या के अलावा एक नये लक्षण देखने को मिले हैं। जिसे मल्टी सिस्टम इंफ्लामेट्री सिंडोम कहते हैं। इनमें लंबे समय तक लगातार 100 डिग्री बुखार रहता है।
होम आइसोलेशन में बच्चों का रखना है विशेष ख्याल
माइल्ड व एस्मिटोमेटिक मामले में बच्चों को होम आइसोलेशन में रखकर उपचार दिया जा सकता है।होम आइसोलेशन में आवश्यक सभी सुविधाएं,बच्चे के स्वास्थ्य की निगरानी के लिए देखभालकर्ता की मौजूदगी,आरोग्य सेतु,माता-पिता या देखभालकर्ता बच्चों के स्वास्थ्य की निगरानी कर सूचना सर्विलांस पदाधिकारी या चिकित्सक को दें। साथ ही माता-पिता या देखभालकर्ता सेल्फ आइसोलेशन तथा होमआइसोलेशन या क्वारंटाइन गाइडलाइन का पालन करें।
चिकित्सकीय परामर्श के साथ ही दें दवाई
माइल्ड लक्षण वाले बच्चों में चिकित्सीय परामर्श के साथ बुखार की दवाई दी जा सकती है। बच्चों को पौष्टिक आहार व शरीर को हाइड्रेट रखने के लिए अधिकाधिक पानी व जूस दिया जाना चाहिए। एडवाइजरी में कहा गया है कि हल्के लक्षण वाले बच्चों के श्वसन दर को दिन में दो से तीन बार रिकॉर्ड करें। साथ ही ऑक्सीजन स्तर की भी जांच करें।
गंभीर संक्रमित बच्चों पर जरूर दें ध्यान
दिल की बीमारी, गंभीर फेफड़ों के रोग या अंग विकार,मोटापा जैसे गंभीर रोग से ग्रसित बच्चों में हल्के लक्षण होने पर उनका उपचार प्रबंधन घर पर भी किया जा सकता है। लेकिन ऐसी स्थिति में यह सुनिश्चित करना होगा कि उनके स्वास्थ्य बिगड़ने पर सभी स्वास्थ्य सुविधाएं आसानी से उपलब्ध हो सके। अन्यथा ऐसा करना उचित नहीं है।
माइल्ड, मोडेरेट और सिवियर स्थिति पर रखें नजर डेडिकेटेड कोविड हेल्थ सेंटर में कराएं भर्ती
माइल्ड व मोडेरेट मामलों में बच्चों को डेडिकेटेड कोविड हेल्थ सेंटर में भर्ती कराया जाये। मोडेरेट मामलों में कोविड संक्रमित बच्चे की श्वसन गति पर इन स्थिति में ध्यान रखें। यदि शिशु दो माह से कम है तो उनकी श्वसन दर 60 प्रति मिनट या इससे अधिक हो, 2 माह से 12 माह तक के शिशु का श्वसन दर 50 प्रति मिनट या इससे अधिक हो तथा एक से पांच साल के बच्चों का श्वसन दर 40 प्रति मिनट या इससे अधिक हो तथा पांच साल से अधिक उम्र के बच्चों का श्वसन दर 30 प्रति मिनट या इससे अधिक हो। ऐसे बच्चों में न्यूमोनिया हो सकता है जो साफ तौर पर नहीं दिखता है। बच्चों के शरीर में इलेक्ट्रोलाइन संतुलन बना रहे इसका ध्यान दिया जाना चाहिए। इसके लिए शिशुओं को नियमित स्तनपान भी कराना चाहिए। इससे उनमें रोग प्रतिरोधक क्षमता में बढ़ाेत्तरी होती है। उन्हें जल्द स्वस्थ होने में तमाम गतिविधियां खास मायने रखती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn